text: Person fundet død i udbrændt skur
  14 marts 2013 kl. 14.57
  Brandsfolkene fandt et lig i et udbrændt skur ved en ejendom i Valsbølgade i Bov kort efter middag i dag. Den døde er ikke endeligt identificeret.
  Syd- og Sønderjyllands Politi formoder, at der er tale om den 54-årige ejer af den ejendom, som skuret hører til.
  Branden blev anmeldt klokken 12.32 i dag.
  Da brandvæsenet havde slukket, fandt brandfolkene efterfølgende liget.
  Der er også i skuret fundet en grill. Det er muligvis den, der har tændt ild i skuret. Det bliver nu undersøgt nærmere. Politiet sendte omgående brandteknikere til stedet.
  